На основу члана 13. Закона о подстицајима у пољопривреди и руралном развоју („Службени гласник РС”, број 10/2013, 142/2014, 103/2015 и 101/2016) и члана 32 став 1 тачка 9 Закона о локалној самоуправи (“Сл.гласник РС” бр.129/07, 83/14, 101/16, и 47/18), члана 14 став 1 тачка 1 Статута града Пирота(“Сл.гласник града Ниша” бр.20/2019), Одлуке о Буџету града Пирота за 2021. годину (Сл.лист града ниша бр. 115/2020 од 18.12.2020.), а у складу са Програмом мера подршке за спровођење пољопривредне политике и политике руралног развоја у граду Пироту за 2021. годину, на који је сагласност дало Министарство пољопривреде, шумарства и водопривреде (Решење бр. 320-00-01338/2021-09) и усвојила Скупштина града Пирота на седници од 12. марта 2021. године, као и на основу Правилника о остваривању права на подстицаје за унапређење економских активности на селу кроз подршку непољопривредним активностима („Сл гласник града Ниша бр.41/21 од 06.05.2021„), Град Пирот дана 14.05.2021. године расписује

# К О Н К У Р С

**О УСЛОВИМА И НАЧИНУ ЗА ОСТВАРИВАЊЕ ПРАВА НА ПОДСТИЦАЈЕ ЗА УНАПРЕЂЕЊЕ ЕКОНОМСКИХ АКТИВНОСТИ НА СЕЛУ КРОЗ ПОДРШКУ**

**НЕПОЉОПРИВРЕДНИМ АКТИВНОСТИМА У 2021. ГОДИНИ**

**(Подршка активностима везаних за развој руралног туризма)**

**СВРХА КОНКУРСА**

**Члан 1.**

Овим Конкурсом уређују се услови за остваривање права на подстицаје за унапређење економских активности на селу кроз подршку непољопривредним активностима у Пироту, у 2021. години (у даљем тексту: подстицаји), корисници подстицаја, општи и посебни услови за коришћење подстицаја, образац конкурсне пријаве, потребна документација и другa документација која се подноси уз пријаву, елементи за рангирање, рок за подношење пријаве, као и друге потребне информације.

**Члан 2**

Подстицаји за унапређење економских активности на селу кроз подршку непољопривредним активностима обухватају инвестиције у сектору руралног туризма.

Прихватљиве инвестиције у сектору руралног туризма су: улагање у реконструкцију, доградњу, адаптацију и санацију, инвестиционо и текуће одржавање у циљу привођења намени, као и набавке опреме а ради пружања угоститељских услуга у руралним срединама у угоститељским објектима у домаћој радиности, у смислу прописа којим се уређује туризам, односно угоститељство.

**Члан 3**

Подстицаји за прихватљиве инвестиције из члана 2. Конкурса обухватају:

|  |  |  |
| --- | --- | --- |
| **Сектор** | **Прихватљиве инвестиције** | **Прихватљиви трошкови** |
|  |  |  |
| 1.  Рурални туризам | **1)**Радови на реконструкцији, доградњи, санацији и адаптацији у циљу инвестиционог и текућег одржавања постојећих, сеоских објеката, a ради пружања угоститељских услуга у пословима домаће радиности | 1. Трошкови набављеног грађевинског материјала и опреме у складу са техничким описом и пописом радова (или предмером и предрачуном) сходно закону којим се уређују планирање и изградња; 2. Трошкови извођења грађевинских радова у складу са уговором који је корисник закључио са овлашћеним   извођачем радова и окончаном ситуацијом овлашћеног извођача радова којом је обрачунат само рад, без материјала сходно закону којим се уређују планирање и изградња;  (3) Трошкови извођења грађевинских радова у складу са уговором који је корисник закључио са овлашћеним  извођачем радова и окончаном ситуацијом овлашћеног извођача радова којом је обрачунат рад и материјал, сходно закону којим се уређују планирање и изградња. |
| 1.  Рурални туризам | **2)**Побољшање пратећих садржаја у области рекреације и набавке дворишног мобилијара ради унапређења понуде и пружања угоститељских услуга у угоститељским објектима у домаћој радиности | (1) Набавка опреме и реквизита за рекреацију и вежбање:  - бицикл и пратећа заштитна опрема, седла за јахање, гумени чамци за рекреативне спортове, опрема за стреличарство;   * љуљашке, клацкалице, вртешке, дечије кућице различитог облика и материјала од којег су израђене, њихалице, тобогани, пењалице, провлачалице, заштитне ограде око игралишта.   (2) Набавка дворишног мобилијара:   * расвета за баште – фењери, лампиони, кугле, стубови (цевни, ливени   декоративни), прикључне плоче;   * чесме, фонтане, поштански сандучићи, клупе, столице, паркинг усмеравајући стубићи, корпе за отпатке, постоља за столове, столови, држачи за бицикле, ограде, капије, гаражна и друга метална врата, тенде, сунцобрани, лежаљке; |

|  |  |  |
| --- | --- | --- |
| 1.  Рурални туризам | **3)** Партерно уређење  дворишта угоститељских објеката у домаћој  радиности | 1. Трошкови набављеног грађевинског материјала и опреме у складу са техничким описом и пописом радова (или предмером и предрачуном) сходно закону којим се уређују планирање и изградња; 2. Трошкови извођења грађевинских радова у складу са уговором који је корисник закључио са овлашћеним   извођачем радова и окончаном ситуацијом овлашћеног извођача радова којом је обрачунат само рад, без материјала сходно закону којим се уређују  планирање и изградња;   1. Трошкови извођења грађевинских радова у складу са уговором који је корисник закључио са овлашћеним   извођачем радова и окончаном ситуацијом овлашћеног извођача радова којом је обрачунат рад и материјал, сходно закону којим се уређују планирање и изградња. |

|  |  |  |
| --- | --- | --- |
| 1.  Рурални туризам | **4)** Опремање угоститељских објеката у домаћој  радиности | (1) Набавка система за климатизацију и грејање објеката:   * пећи; * клима уређаји, вентилатори.   (2) Опремање кухиње:   * кухињски прибор за припремање и служење хране (тањири, посуде, есцајг, прибор за чишћење, обраду и сецкање хране, столњаци, крпе, пешкири); * опрема за обраду и припрему хране (мали електрични кухињски апарати); * судопере и славине за воду, радне површине за припрему хране; * кухињски елементи, полице, ормари за смештај кухињског и ресторанског посуђа и хране, пултови за услуживање; * расхладни уређаји за чување хране; * уређаји за одвођење паре и мириса; * машине за прање посуђа; * све врсте шпорета, готових камина, пећница и уређаја за печење.   (3) Опремање просторија за пружање угоститељских услуга у складу са актом о категоризацији:   * собни намештај, ормари, столови, столице, гардеробери, лежајеви, огледала; * душеци, јастуци, јоргани, чаршафи, навлаке за јоргане и јастуке, ћебад, креветски и подни прекривачи, завесе, гарнишне;   (4) набавка опреме за купатила:  - санитарна опрема;  - електрични уређаји и грејна тела;  - елементи за купатило. |

# 

**Члан 4**

Подстицајима се не надокнађују:

1. порези, укључујући и порез на додату вредност;
2. царинске, увозне и друге дажбине;
3. трошкови банкарске провизије, трошкови јемства и сличне накнаде;
4. трошкови куповине земљишта;
5. трошкови премера и геодетских снимања;
6. половна (ремонтована) опрема и алати
7. доприноси у натури (сопствени рад и материјал подносиоца пријаве);
8. опрема, материјали и радови који по типу не одговорају предмеру и предрачуну овереном од стране лиценцираног инжењера одговарајуће струке, односно не одговарају попису радова овереном од стране лиценцираног инжењера одговарајуће струке;
9. трошкови по основу уговора са надзорним органом;
10. набавка предметне инвестиције из члана 3. Конкурса путем лизинга, цесије, компензације, асигнације и гашење обавезе путем пребијања дугова.

**Члан 5**

Право на коришћење подстицаја, у складу са законом и Програмом мера подршке којим се уређују подстицаји у пољопривреди и руралном развоју, под условима утврђеним овим конкурсом, имају физичка лица и правна лица-носиоци регистрованог пољопривредног газдинства.

# ОПШТИ УСЛОВИ ЗА ОСТВАРИВАЊЕ ПРАВА НА ПОДСТИЦАЈЕ

**Члан 6**

Право на подстицаје остварује лице из члана 5. Конкурса под условима ако:

1. је уписано у Регистар пољопривредних газдинстава (у даљем тексту: Регистар), као комерцијално газдинство и налази се у активном статусу;
2. да су катастарске парцеле и објекат који су предмет инвестиције за коју се подноси конкурсна пријава на територији града Пирота
3. је власник објекта који је предмет адаптације или опремања
4. нема евидентираних доспелих неизмирених дуговања према Градској управи Пирот на основу пореза на имовину и по другим основама;
5. за инвестицију за коју подноси пријаву не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;
6. је инвестиција реализована у текућој години почев од 1.априла, а најкасније до 31. октобра текуће календарске године;
7. је најкасније до 1.децембра текуће године корисник подстицаја испунио услове Правилника о стандардима за категоризацију угоститељских објеката за смештај и да му је издато Решење о категоризацији од стране Градске управе Пирот;
8. је збирни износ појединачних рачуна за прихватљиве инвестиције већи од 50.000 динара без урачунатог пореза на додату вредност, уз обавезу подношења спецификације рачуна .

# 

# ПОСЕБНИ УСЛОВИ ЗА ОСТВАРИВАЊЕ ПРАВА НА ПОДСТИЦАЈЕ У СЕКТОРУ РУРАЛНОГ ТУРИЗМА

# Члан 7

Корисник средстава остварује право на подстицаје у сектору руралног туризма, ако поред услова из члана 6. Конкурса испуњава и следеће услове:

1) у тренутку конкурисања има објекат категорисан код надлежних органа јединице локалне самоуправе или се потписивањем уговара обавежу да ће најкасније до 1.децембра текуће године корисник подстицаја испунити услове Правилника о стандардима за категоризацију угоститељских објеката за смештај и да му је издато Решење о категоризацији од стране Градске управе Пирот;

2) да ће обављати делатност и пружати услуге смештаја најмање три (3) године од тренутка коначности Решења о категоризацији Градске управе Пирот.

**ПОСТУПАК ОСТВАРИВАЊА ПРАВА НА ПОДСТИЦАЈЕ**

**Члан 8**

Поступак за остваривање права на подстицаје покреће се подношењем пријаве на конкурс Града Пирота.

Пријава се подноси на Обрасцу - Пријава за коришћење подстицаја за развој руралног туризма града Пирота, која је одштампана уз Конкурс и чини његов саставни део (у даљем тексту: Пријава за коришћење подстицаја).

Читко попуњен и потписан образац пријаве са потребном документацијом доставља се у затвореној коверти, са назнаком: „*Конкурс о условима и начину коришћења подстицаја за развој руралног туризма града Пирота -не отварати*”, лично, преко Писарнице услужног центра (шалтер 1) Градске управе Пирот, улица Српских Владара 82, 18300 Пирот или путем поште.

Подносилац пријаве подноси само једну пријаву за коришћење подстицаја.

Пријава се подноси за једну или више прихватљивих инвестиција из члана 3.

Конкурса.

# РОК ЗА ПОДНОШЕЊЕ ПРИЈАВА

**Члан 9**

Пријаве за коришћење подстицаја подносе се у року од 30 дана од дана објављивања јавног конкурса.

# ДОКУМЕНТАЦИЈА УЗ ПРИЈАВУ

**Члан 10**

Уз пријаву за коришћење подстицаја на Обрасцу пријаве, у складу са спецификацијом прихватљивих инвестиција у Листи прихватљивих инвеститија и трошкова из овог Конкурса, подносилац пријаве доставља:

1. Изјава (слободна форма) подносиоца пријаве у којој треба навести број катастарске парцеле, катастарску општину и адресу где се налази предметна инвестиција, као и број планираних новокатегорисаних лежајева после реализације предметне инвестиције, као и тип угоститељског објекта (соба, апартман, кућа или сеоско туристичко домаћинство, са бројем лежајева;
2. Уз пријаву за коришћење подстицаја, за прихватљиве инвестиције и трошкове, доставља се и решење да је подносилац категорисан код надлежног органа као пружалац угоститељских услуга у складу са законом којим се уређује област туризма и угоститељства ( Физичка лица која већ имају категорисане објекте у евиденцији Е-туристе-Градске управе Пирот).
3. Извод из регистра пољоривредних газдинстава о активном статусу
4. Документацију потребну за извођење радова на реконструкцији, доградњи, санацији и адаптацији објекта, са предмером и предрачуном радова за све кориснике подстицаја, у складу са Законом о планирању и изградњи,
5. Изабрана понуда и уговор са овлашћеним извођачем радова за инвестиције из Листе прихватљивих инвестиција и трошкова, с тим да је за набавку опреме довољно доставити само изабрану понуду;
6. Уговор са надзорним органом или одлуку о именовању надзорног органа са припадајућом лиценцом као доказом стручности за инвестиције из Листе прихватљивих инвестиција и трошкова,
7. Извод из катастра непокретности са подацима о власништву, теретима и ограничењима (препис листа непокретности)
8. Број наменског рачуна пољопривредног газдинства;
9. Потврда надлежног органа јединице локалне самоуправе да корисник подстицаја нема дуговања на основу пореза на имовину, и по другим основама према Градској управи Пирот;
10. Изјава лица под пуном моралном, материјалном и кривичном одговорношћу да предметна инвестиција није предмет других извора финансирања.
11. Очитана лична карта (или копија) и копија текућег рачуна код пословне банке преко које се води пољопривредно газдинство.

# ДОДАТНА ДОКУМЕНТА

**Члан 11.**

Додатна документација је могућа и користиће се искључиво приликом рангирања поднетих пријава на основу предвиђених критеријума селекције из Табеле *Елементи рангирања подносиоца пријаве, а на захтев Конкурсне комисије.*

# ДОКУМЕНТА КОЈА СЕ ДОСТАВЉАЈУ НАКОН ИЗВРШЕНЕ РЕАЛИЗАЦИЈЕ

**Члан 12.**

Након извршене реализације за подстицаје из Листе прихватљивих инвестиција корисник подстицаја доставља:

1. Решење о категоризацији нових смештајних капацитета после реализације предметне инвестиције, издато од стране Градске управе Пирот, као пружалац угоститељских услуга у складу са законом којим се уређује област туризма и угоститељства, а најкасније до 1.децембра текуће године ( доказ о броју реализованих новокатегорисаних лежајева);
2. Коначна ситуација извођача радова (за кориснике који имају уговоре са извођачем: када је уговорен само рад без материјала или целокупна инвестиција изградње - рад и материјал) оверена од стране инвеститора, извођача радова и надзорног органа, са доказима о плаћању укупног износа инвестиције извођачу радова – налог за пренос односно оверен извод од стране банке (плаћени у целости након потписивања уговора, а најкасније до 31. октобра текуће календарске године;- за инвестиције из Листе прихватљивих инвестиција и трошкова;
3. Грађевинска књига и друга прописана грађевинска документација (за инвестиције из из Листе прихватљивих инвестиција и трошкова);
4. Рачун на име подносиоца пријаве о плаћеном износу инвестиције, на коме је јасно изражена основна цена коштања, ПДВ и укупна цена плаћених трошкова. Уколико издавалац рачуна није у систему ПДВ-а тај податак мора да буде јасно наведен на рачуну (за кориснике подстицаја који набављају опрему). Уз рачун се прилаже: фискални исечак, односно оверен налог за пренос односно оверен извод од стране банке, као доказ о извршеној уплати у целости у текућој календарској години почев од 1.априла, а најкасније до 31. октобра текуће календарске године (за кориснике подстицаја који набављају опрему);
5. Отпремница са потписом о преузетој роби за коју је по важећим прописима утврђена обавеза издавања отпремнице;
6. Гарантни лист за опрему за коју је по важећим прописима утврђена обавеза издавања гарантног листа - може копија;
7. *Спецификација рачуна*

# ФОРМА ДОКУМЕНАТА

**Члан 13.**

Документација која се доставља уз Пријаву за коришћење подстицаја треба да гласи на подносиоца пријаве и прилаже се у оригиналу или овереној копији, осим документације за коју је назначено да може да се приложи у форми копије.

**Члан 14.**

Преурањене, неблаговремене, послате факсом или електронском поштом, или поднете од неовлашћеног лица Комисија одбацује без разматрања.

Одлуку о избору и додели средстава потписује Градоначелник.

На Одлуку о додели средстава може се поднети жалба Градском већу у року од осам дана од дана објављивања. Одлука Градског већа је коначна.

Градоначелник града закључује Уговоре о коришћењу подстицаја за унапређење економских активности на селу кроз подршку непољопривредним активностима којим се уређују међусобна права и обавезе.

# ЕЛЕМЕНТИ РАНГИРАЊА ПОДНОСИЛАЦА ПРИЈАВЕ

**Члан 15.**

Елементи за бодовање подносилаца пријаве на Конкурс у сврху рангирања

- за физичка лица – носиоце пољопривредног газдинства

|  |  |  |  |
| --- | --- | --- | --- |
| **Критеријум селекције** | | **Начин бодовања** | **Број бодова** |
| **Максимални број бодова** | **100** | | |
| Подносилац пријаве је лице које је навршило  у години подношења пријаве | | -Испод 40 година  -од 40-50 година  -од 50-65 година | 10  5  3 |
| Подносилац ће после реализације предметне инвестиције имати новокатегорисане лежајеве | | Нема  Има 1 лежај  Има 2 лежаја  Има 3 лежаја  4 и више | 0  4  8  12  20 |
|  | |  |  |
| Степен категоризације | | соба | 5 |
| апартман | 10 |
| кућа | 15 |
| Сеоско туристичко домаћинство | 20 |

|  |  |  |
| --- | --- | --- |
| Локација инвестиције | На подручју Парка природе Стара планина, Сецијалног резервата природе Јерма | 40 |
| У руралном подручју | 20 |
|  |  |
|  |  |
| Подносилац ће после реализације предметне инвестиције имати новокатегорисани објекат у складу са Законом о угоститељству | Да/не | 10/0 |
|  |  |

# ЕЛЕМЕНТИ РАНГИРАЊА ПОДНОСИЛАЦА ПРИЈАВЕ

**Члан 16.**

Елементи за бодовање подносилаца пријаве на Конкурс у сврху рангирања

- за правна лица – носиоце пољопривредног газдинства

|  |  |  |  |
| --- | --- | --- | --- |
| **Критеријум селекције** | | **Начин бодовања** | **Број бодова** |
| **Максимални број бодова** | **100** | | |
| Претежна делатност туристичка или угоститељска | | да/не | 10/0 |
| Подносилац ће после реализације предметне инвестиције имати новокатегорисане лежајеве | | Нема  Има 1 лежај  Има 2 лежаја  Има 3 лежаја  4 и више | 0  4  8  12  20 |
|  | |  |  |
| Степен категоризације | | соба | 5 |
| апартман | 10 |
| кућа | 15 |
| Сеоско туристичко домаћинство | 20 |

|  |  |  |
| --- | --- | --- |
| Локација инвестиције | На подручју Парка природе Стара планина, Сецијалног резервата природе Јерма | 40 |
| У руралном подручју | 20 |
|  |  |
|  |  |
| Подносилац ће после реализације предметне инвестиције имати новокатегорисани објекат у складу са Законом о угоститељству | Да/не | 10/0 |
|  |  |

Уколико се утврди да нема довољно средстава за исплату подстицаја свим рангираним подносиоцима пријава, комисија одређује праг на ранг листи изнад кога се налазе пријаве за које на основу броја бодова постоје опредељена финансијска средства за доделу подстицаја

Ранг-листа одобрених пријава објављује се на званичној интернет страници Града Пирота.

Aкo двa или вишe пoднoсиoцa пријаве имajу исти брoj бoдoвa, приликoм утврђивaњa рaнг листe прeднoст имa пријава која је раније поднета.

# ИЗНОС ПОДСТИЦАЈА

**Члан 17**

Укупна расположива средства за реализацију овог Конкурса предвиђена су у износу од 3.000.000 динара.

Максимални износ подстицаја по кориснику за прихватљиве инвестиције и трошкове из члана 4. Правилника је 300.000 динара.

Подстицаји се утврђују у процентуалном износу максимално 50% од вредности реализоване прихватљиве инвестиције умањене за износ средстава на име пореза на додату вредност, у складу са законом којим се уређују подстицаји у пољопривреди и руралном развоју, односно пoсeбним прописом којим се уређује расподела подстицаја у пољопривреди и руралном развоју.

**Члан 18**

Средства која се, у складу са овим Конкурсом, одобре преносе се корисницима подстицаја у складу са одредбама Уговора, а након што Комисија донесе решење о категоризацији.

**II Број:**

**Дана: 14.05.2021**

**Пирот**